Document ID: 32007R0435

РЕГЛАМЕНТ (ЕО) № 435/2007 НА КОМИСИЯТА
от 20 април 2007 година
за изменение на Регламент (ЕО) № 1010/2006 относно някои извънредни мерки за подкрепа на пазара в сектора на яйцата и птичето месо в някои държави-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 14, параграф 1, първа алинея, буква б) от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), и по-специално член 14, параграф 1, първа алинея, буква б) от него,
като има предвид, че:
(1)
Някои държави-членки срещат трудности при спазване на срока, наложен по силата на член 10 от Регламент (ЕО) № 1010/2006 на Комисията (3), за извършване на плащанията, предвидени за бенефициерите на извънредни мерки за подпомагане на пазара. Поради това че се въвеждат за първи път такива извънредни мерки за подпомагане на пазара, въвеждането на административните процедури отне дълго време. Следователно е необходимо да се продължи срокът за плащане с два месеца.
(2)
Регламент (ЕО) № 1010/2006 следва да бъде съответно изменен.
(3)
Тъй като определеният срок в момента изтича на 31 март 2007 г., е целесъобразно настоящият регламент да се прилага от 1 април 2007 г.
(4)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
В член 10 от Регламент (ЕО) № 1010/2006 „31 март 2007 г.“ се заменя с „31 май 2007 г.“
Член 2
Настоящият регламент влиза в сила в деня на публикуването му в Официален вестник на Европейския съюз.
Прилага се от 1 април 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 април 2007 година.

Labels: 0
3
17
6